Ministru kabineta rīkojuma projekta „**Par Rīgas pilsētas pašvaldības nekustamā īpašuma Aldaru ielā 11 k-4 un Aldaru ielā 11 k-5, Rīgā, pārņemšanu valsts īpašumā”** sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru prezidenta 2011.gada 21.jūnija rezolūcija Nr.99/TA-1530 |
| 2. | Pašreizējā situācija un problēmas | Ministru kabineta rīkojuma projekts „Par Rīgas pilsētas pašvaldības nekustamā īpašuma Aldaru ielā 11 k-4 un Aldaru ielā 11 k-5, Rīgā, pārņemšanu valsts īpašumā” (turpmāk – rīkojuma projekts) paredz saskaņā ar Publiskas personas mantas atsavināšanas likuma (turpmāk – Atsavināšanas likums) 42.panta otro daļu un 43.pantu atļaut pārņemt bez atlīdzības valsts īpašumā Rīgas pilsētas pašvaldības īpašumā esošus nekustamos īpašumus.Atsavināšanas likuma 42.panta otrā daļa noteic, ka atsavinātas publiskas personas nekustamo īpašumu var nodot bez atlīdzības citas atvasinātas publiskas personas vai valsts īpašumā. Lēmumā par atvasinātas publiskas personas nekustamā īpašuma nodošanu bez atlīdzības var noteikt, kādas valsts pārvaldes funkcijas vai atvasinātas publiskas personas funkcijas veikšanai nekustamais īpašums tiek nodots, kā arī paredzēt nosacījumu, ka gadījumā, ja nodotais nekustamais īpašums vairs netiek izmantots atvasinātas publiskas personas funkciju veikšanai, valsts vai atvasinātā publiskā persona, kurai nekustamais īpašums bez atlīdzības nodots, šo īpašumu bez atlīdzības nodod publiskai personai, kura šo nekustamo īpašumu nodevusi.Savukārt no Atsavināšanas likuma 43.panta izriet, ka lēmumu par publiskas personas mantas nodošanu īpašumā bez atlīdzības pieņem Ministru kabinets, nosakot arī atsavināšanas veidu.Rīgas pilsētas dome ar 2011.gada 15.februāra lēmumu Nr.2670 (prot.Nr.49, 54.§) ir nolēmusi nodot bez atlīdzības Latvijas valstij Saeimas Kancelejas valdījumā Rīgas pilsētas pašvaldībai piederošos nekustamos īpašumus Aldaru ielā 11 k-4 un Aldaru ielā 11-k-5, Rīgā, jo tie ir nepieciešami Saeimas darbības nodrošināšanai. Rīkojuma projekts paredz pārņemt valsts īpašumā šādus pašvaldības īpašumā esošos nekustamos īpašumus 1. Nekustamo īpašumu (nekustamā īpašuma kadastra Nr.0100 905 2468) – neapdzīvojamo telpu Nr.604 un kopīpašuma 27020/106606 domājamās daļas no daudzdzīvokļu mājas un zemesgabala Aldaru ielā 11 k-4, Rīgā, kas ierakstīts zemesgrāmatā uz Rīgas pilsētas pašvaldības vārda Rīgas pilsētas zemesgrāmatas nodalījumā Nr.8803 604, lēmuma datums: 03.05.2011.Saskaņā ar informāciju no Nekustamā īpašuma valsts kadastra informācijas sistēmas nekustamā īpašuma kopējā kadastrālā vērtība ir Ls 123 406.2. Nekustamo īpašumu (nekustamā īpašuma kadastra Nr.0100 905 2472) – neapdzīvojamo telpu Nr.603 un kopīpašuma 5120/106606 domājamās daļas no daudzdzīvokļu mājas un zemesgabala Aldaru ielā 11 k-5, Rīgā, kas ierakstīts zemesgrāmatā uz Rīgas pilsētas pašvaldības vārda Rīgas pilsētas zemesgrāmatas nodalījumā Nr.8803 603, lēmuma datums: 03.05.2011.Saskaņā ar informāciju no Nekustamā īpašuma valsts kadastra informācijas sistēmas nekustamā īpašuma kopējā kadastrālā vērtība ir Ls 23 384.Neapdzīvojamās telpas Aldaru ielā 11 k-4, Aldaru ielā 11 k-5, Rīgā, nepieciešamas Saeimas deputātu darbības nodrošināšanai. Saeimas Kanceleja telpas no Rīgas domes nomā kopš 1997.gada, bet reāli tās izmanto jau kopš 1990.gada, kad LR Augstākā padome tās pārņēma no LR Autotransporta ministrijas. Rīkojuma projekts attiecas uz tieslietu politikas jomu. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Atbilstoši anotācijas I.sadaļas 2.punktā minētajam, ir sagatavots rīkojuma projekts, kas paredz pārņemt bez atlīdzības valsts īpašumā un nodot Saeimas Kancelejas valdījumā Rīgas pilsētas pašvaldībai piederošos nekustamos īpašumus Aldaru ielā 11 k-4 un Aldaru ielā 11 k-5, Rīgā, kas ierakstīti zemesgrāmatā uz Rīgas pilsētas pašvaldības vārda, jo tie ir nepieciešami Saeimas darbības nodrošināšanai. Saeimas Kancelejas darbību nosaka nolikums, kas apstiprināts ar Saeimas Prezidija 2003.gada 1.decembra lēmumu „*Par Saeimas Kancelejas nolikuma apstiprināšanu*”. Saskaņā ar Saeimas Kancelejas nolikuma 1.punktu Saeimas Kancelejas darbības mērķis ir sadarbībā ar citām Saeimas struktūrvienībām nodrošināt Saeimas deputātu darbu, lai viņi varētu realizēt savas tiesības, kas noteiktas Latvijas Republikas Satversmē un Saeimas kārtības rullī. Saeimas deputātu darba nodrošināšana ir saistīta arī ar funkcijām un uzdevumiem attiecībā uz atbilstošas infrastruktūras un tehniskā nodrošinājuma uzturēšanu, kā arī Saeimas darbam nepieciešamo telpu pieejamības nodrošināšanu, to pārvaldīšanu un apsaimniekošanu.  |
| 5. | Projekta izstrādē iesaistītās institūcijas | Projekta izstrādē ir iesaistīta Saeimas Kanceleja un valsts akciju sabiedrība „Valsts nekustamie īpašumi”. |
| 6. | Iemesli, kādēļ netika nodrošināta sabiedrības līdzdalība | Rīkojuma projekta būtība skar Ministru kabineta kompetenci lemt par to. Rīkojuma projektā risinātie jautājumi neparedz ieviest izmaiņas, kas varētu ietekmēt sabiedrības intereses.  |
| 7. | Cita informācija | Ministru kabineta rīkojums tiks publicēts Latvijas Republikas oficiālajā laikrakstā „Latvijas Vēstnesis”, kā arī būs pieejams interneta tīklā: bezmaksas normatīvo aktu bāzē [www.likumi.lv](http://www.likumi.lv). |

Anotācijas II sadaļa - projekts šo jomu neskar.

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2011. gads** | Turpmākie trīs gadi (tūkst. latu) |
| **2012.** | **2013.** | **2014.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Nav precīzi aprēķināms. |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | Nav precīzi aprēķināms. |
| 1.2. valsts speciālais budžets | Nav precīzi aprēķināms. |
| 1.3. pašvaldību budžets | Nav precīzi aprēķināms. |
| 2. Budžeta izdevumi: | Nav precīzi aprēķināms. |
| 2.1. valsts pamatbudžets | Nav precīzi aprēķināms. |
| 2.2. valsts speciālais budžets | Nav precīzi aprēķināms. |
| 2.3. pašvaldību budžets | Nav precīzi aprēķināms. |
| 3. Finansiālā ietekme: | Nav precīzi aprēķināms. |
| 3.1. valsts pamatbudžets | Nav precīzi aprēķināms. |
| 3.2. speciālais budžets | Nav precīzi aprēķināms. |
| 3.3. pašvaldību budžets | Nav precīzi aprēķināms. |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  Nav precīzi aprēķināms. |
| 5. Precizēta finansiālā ietekme: | X |  Nav precīzi aprēķināms. |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
|  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav precīzi aprēķināms. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīkojuma projekta īstenošanai nav nepieciešami papildus līdzekļi no valsts vai pašvaldību budžeta. |

Anotācijas IV, V un VI sadaļa – projekts šīs jomas neskar*.*

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Par rīkojuma projekta izpildi atbildīgā ir Saeimas Kanceleja. |
| 2. | Projekta izpildes ietekme uz pārvaldes funkcijām | Rīkojuma projekta izpilde neietekmē Saeimas Kancelejas funkcijas un uzdevumus, tās netiek paplašinātas vai sašaurinātas. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Saistībā ar rīkojuma projekta izpildi jaunas institūcijas netiek radītas. Rīkojuma projekta izpildi var nodrošināt esošās institūcijas ietvaros, ar tai pieejamiem resursiem. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Saistībā ar rīkojuma projekta izpildi nav plānots likvidēt esošo institūciju. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Saistībā ar rīkojuma projekta izpildi nav plānots reorganizēt esošo institūciju. |
| 6. | Cita informācija | Nav. |

Finanšu ministrs A.Vilks

05.07.2011. 9:57

1043

K.Sirmā

67095587, Kitija.Sirma@fm.gov.lv

V.Bružas

67024927, Vita.Bruzas@vni.lv